Št.: 303-0001/2021 (307)

Datum: 3. 6. 2021

**OBČINSKEMU SVETU**

**OBČINE TRŽIČ**

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) ter 18. člena Statuta Občine Tržič (Uradni list RS, št. 19/13 in 74/15) vam pošiljamo v obravnavo in sprejem točko:

|  |
| --- |
| **INFORMACIJA O VMESNEM POROČILU PROCESA PRIPRAVE RAZVOJNEGA NAČRTA Občine tržič 2030** |

V skladu z 21. členom Statuta Občine Tržič (Uradni list RS, št. 19/13 in 74/15) in 55. členom Poslovnika Občinskega sveta Občine Tržič (Uradni list RS, št. 15/17) bosta kot poročevalca na seji Sveta in delovnih teles sodelovala:

* mag. Slavka Zupan, K&Z, svetovanje in razvoj d.o.o., izvajalka,
* Klemen Srna, v. d. direktorja občinske uprave Občine Tržič.

**PREDLOG SKLEPA:**

1. **Občinski svet Občine Tržič sprejme informacijo o Vmesnem poročilu procesa priprave Razvojnega načrta občine Tržič 2030.**

|  |  |
| --- | --- |
|  | **mag. Borut Sajovic,** |
|  | **župan** |
|  |  |

**OBRAZLOŽITEV:**

Občina Tržič z območjem BPT sodeluje kot pilotno območje v projektu trAILs[[1]](#footnote-1) (Preobrazba alpskih industrijskih območij), ki ga skupaj s partnerji iz drugih alpskih držav izvaja razvojna agencija BSC Kranj, financira pa program INTERREG Alpski prostor. Ob zaključku projekta se je izkazalo, da se lahko v okviru razpoložljivih sredstev na našem območju izvede še širši razvojni načrt, ki bo poleg BPT-ja zajemal tudi vplivno območje. V ta namen smo se na Občini Tržič odločili, da priložnost izkoristimo za pripravo razvojnega programa do leta 2030 za območje celotne občine.

Dosedanji razvojni program se je namreč leta 2020 iztekel, pred nami pa so novi izzivi povezani z epidemijo, digitalnimi, demografskimi in podnebnimi spremembami, kakor tudi priprava in zasnova projektov za novo finančno perspektivo EU 2021-2027 ter črpanje sredstev iz Načrta za okrevanje in odpornost.

Občina Tržič je zato z regionalno agencijo in zunanjim izvajalcem podjetjem K&Z, Svetovanje za razvoj d.o.o. v marcu pričela pospešeno izvajati analize ključnih področij.

V prvi fazi je bila med občani Tržiča, v obdobju med 22.3. in 15.4.2021, izvedena obsežna razvojna anketa. V njej je sodelovalo 457 respondentov. Rezultati ankete so objavljeni na spletni strani Občine Tržič. Na podlagi pridobljenih rezultatov so se hkrati oblikovala izhodišča za izvedbo delavnih srečanj oziroma delavnic z deležniki z različnih področij.

V nadaljevanju so bile izvedene štiri delavnice s fokusnimi skupinami, in sicer:

***Fokusna skupina 1*** – področje spodbujanja vključevanja in aktivacije različnih skupin občanov in prilagajanja programov, še zlasti mladim, aktivnim generacijam in priseljenim iz tujih okolij,

***Fokusna skupina 2*** – področje regeneracije in funkcionalnega povezovanja območij BPT in mestnega jedra Tržiča,

***Fokusna skupina 3*** – področje trajnostne mobilnosti,

***Fokusna skupina 4*** – področje kmetijstva, gozdarstva in pridelave hrane.

Na seji občinskega sveta bo s strani zunanjega izvajalca predstavljeno Vmesno poročilo procesa priprave Razvojnega načrta Občine Tržič, rezultati ankete in ugotovitve prve faze na podlagi katerih se bodo skupaj s svetniki oziroma predstavniki svetniških skupin oblikovala izhodišča, prioritete, usmeritve ter pogovori o naboru strateških vsebin za nadaljnje delo.

Pripravila:

Katja Rekelj,

višja svetovalka

Klemen Srna

v. d. direktorja občinske uprave

Priloge:

* Vmesno poročilo procesa priprave Razvojnega načrta Občine Tržič, Maj 2021.

1. https://www.alpine-space.eu/projects/trails/en/home [↑](#footnote-ref-1)